text: Promille på 5,7
  11 november 2012 kl. 09.57
  En 48-årig mand havde søndag morgen en opsigtsvækkende promille, da han blev bragt til Kolding Sygehus. Promillen lød på 5,7.
  En 48-årig mand fra Sjølund, syd for Kolding, blev tidligt søndag morgen bragt ind på Kolding Sygehus med en promille på 5,7, skriver netavisen dagens.dk.
  - Det er i sig selv dødbringende, fortæller vagtchef hos Sydøstjyllands Politi, Martin Rasmussen, til dagens.dk.
  Efter behandling på sygehuset kom han til hægterne igen - og han ønskede ikke at være på sygehuset. Derfor forlod han sygehuset, tog forbi en kiosk og købte flere flasker vodka og tog hjem, hvor han drak den ene af flaskerne.
  En kammerat, der var på mandens bopæl, opdagede at manden pludseligt var bevidstløs. Han tilkaldte derfor en ambulance.
  Den 48-årige mand blev igen kørt på sygehuset, hvor han igen vågnede op. Han ville endnu engang forlade sygehuset, men denne gang blev han tvangsindlagt, oplyser Sydøstjyllands Politi.
  Vagtchef Martin Rasmussen tør slet ikke gætte på, hvad manden promille var efter manden havde hældt endnu en flaske vodka ned.
  